สวัสดีค่ะ คุณ พักหลังๆมานี้ จะมีอาการในวันที่ต้องตื่นเช้ากว่าปกติและไม่ได้ทานอาหารเช้าไปจนถึงช่วงเที่ยงๆ จะมีอาการท้องอืด เหมือนมีลมให้ท้อง ปวดแสบท้องมาก มีการอาการปวดแบบหน่วงๆร่วมด้วยในบางครั้ง หลังจากทานข้าวเสร็จแล้ว อาการปวดก็ยังไม่หายในทันที แต่อาการปวดท้องจะทุเลาลง ต้องนอนพักค่อนข้างนานอาการปวดท้องจึงจะหาย แต่ในวันหยุดที่ตื่นนอนเป็นปกติในเวลาประจำ ทานข้าวตอนบ่ายๆ โดยที่ไม่ได้ทานอะไรก่อนในช่วงเช้าเช่นกัน แต่ก็ไม่มีอาการใดๆ เป็นเพราะอะไรคะ ขอบค่ะ
สวัสดีค่ะ อาการปวดท้องดังกล่าวมา อาจเกิดจาก ภาวะกระเพาะอาหารอักเสบ มีแผลในกระเพาะ มีลมหรือน้ำในช่องท้อง กรดไหลย้อน หรือมีลำไส้อักเสบโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะและมาด้วยปวดท้องตรงลิ้นปี่ รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหาร เป็นต้นเบื้องต้นแนะนำพบแพทย์เพื่อประเมินและตรวจร่างกายเบื้องต้นให้ได้การวินิจฉัยที่แน่นอนก่อน อาการอันตรายที่ควรรีบไปพบแพทย์เช่น มีอาการแสบท้องมาก เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลดการรักษาของโรคกระเพาะอาหารอักเสบเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ ร่วมกับการรับประทานยาลดกรดในกระเพาะภายใต้การดูแลของแพทย์